LIETUVOS RESPUBLIKOS APLINKOS MINISTRAS

ĮSAKYMAS

DĖL UAB „INSPEKTA“ PASKYRIMO RENGTI IR IŠDUOTI NACIONALINIUS TECHNINIUS ĮVERTINIMUS ATITINKAMOMS STATYBOS PRODUKTŲ SRITIMS

2021 m. rugsėjo 23 d. Nr. D1-546

Vilnius

Atsižvelgdamas į statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtinto Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“ (toliau – STR 1.01.04:2015) 77 punktą, Techninio vertinimo įstaigų atitikties nustatytiems reikalavimams įvertinimo komisijos, sudarytos Lietuvos Respublikos aplinkos ministro 2016 m. lapkričio 4 d. įsakymu Nr. D1-732 „Dėl Techninio vertinimo įstaigų atitikties nustatytiems reikalavimams įvertinimo komisijos personalinės sudėties ir jos darbo reglamento patvirtinimo“, 2021 m. rugsėjo 8 d. posėdžio protokolu Nr. D4-140 įformintą išvadą ir vadovaudamasis 2011 m. kovo 9 d. Europos Parlamento ir Tarybos reglamento (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB, IV priedo 1 lentelėje išvardintomis statybos produktų sritimis ir 2 lentelėje nustatytais reikalavimais, taikomais techninio vertinimo įstaigoms,

s k i r i u UAB „Inspekta“ šio įsakymo priede nurodytoms statybos produktų sritims rengti ir išduoti nacionalinius techninius įvertinimus pagal STR 1.01.04:2015.

Aplinkos ministras	Simonas Gentvilas

Lietuvos Respublikos aplinkos

ministro 2021 m. rugsėjo 23 d.

įsakymo Nr. D1-546

priedas

STATYBOS PRODUKTŲ SRITYS

Srities kodas	Statybos produktų sritis
1	Surenkamieji įprastinio / lengvojo / autoklavinio akytojo betono produktai.
2	Durys, langai, langinės, vartai ir atitinkami apkaustai.
3	Membranos, įskaitant skystą tepamą membraną ir komplektus (hidroizoliacijai ir (arba) vandens garų sulaikymui).
4	Termoizoliaciniai produktai. Sudėtiniai izoliacijos komplektai / sistemos.
5	Konstrukcinės atramos. Konstrukcinių jungčių kaiščiai.
7	Gipso produktai.
9	Apdarinės sienos / apdarai / konstrukcinis sandarusis įstiklinimas.
13	Statybinės medienos produktai / elementai ir pagalbiniai įrenginiai.
14	Medienos skydai ir elementai.
16	Betonui skirtas armatūrinis plienas ir įtempiamoji armatūra (ir pagalbiniai įrenginiai), išankstinio konstrukcijų įtempimo komplektai.
17	Mūro ir kiti panašūs produktai. Mūro dirbiniai, statybiniai skiediniai, pagalbiniai įrenginiai.
20	Konstrukciniai metalo produktai ir pagalbiniai komplektai.
21	Vidaus ir išorės sienų ir lubų apdaila. Vidaus pertvarų komplektai.
22	Stogo dangos, švieslangiai, stoglangiai ir pagalbiniai produktai, stogų komplektai.
24	Užpildai.
26	Produktai, susiję su betonu, skiediniu ir glaistu.
30	Plokščiojo stiklo, profilinio stiklo ir stiklinių blokų produktai.
33	Tvirtinimo detalės.
34	Konstrukcijų komplektai, dalys, surenkamieji elementai.
35	Gaisrą sustabdantys, priešgaisriniai sandarinimo ir apsaugos produktai, degimą lėtinantys produktai.

_______________